Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 2. A kezdeményezõk a választási eljárásról szóló 1997. évi C. törvény (a továbbiakban: Ve.) 130. § (1) bekezdése alapján
Paragraph Index: 380

2009. évi 164. számában, 2009. november 20-án jelent meg. A kifogás a törvényes határidõn belül, 2009. december 1-jén érkezett az OVB-hez, 2009. december 2-án az Alkotmánybírósághoz. A kifogást tevõk szerint az OVBh. jogszabálysértõ, a kérdés hitelesítését nem lehetett volna megtagadni. Arra hivatkoznak, hogy az OVB szerint a kérdés a választópolgárok és a jogalkotó számára nem egyértelmû, szerintük viszont a kérdés legfeljebb az OVB tagjai számára nem érthetõ. Úgy vélik, az OVB nem tett eleget a Ve. 29/A. §-ában megfogalmazott tényállás megállapítási, valamint a Ve. 29/B. § (2) bekezdés e) pontjában megfogalmazott indokolási kötelezettségének. A kifogást tevõk nem értenek egyet az OVBh.-nak azzal a részével sem, mely szerint a „valamint az elnökére átruházott hatáskörben hozott határozatokat” szövegrész kétféleképpen értelmezhetõ. Mivel az OVB nem vett igénybe nyelvész szakértõt, és a kifogást tevõk nem fogadják el az OVB kompetenciáját nyelvészeti kérdésekben, ezért kérik az Alkotmánybíróságtól nyelvész szakértõ kirendelését és igénybevételét. Mindezekre tekintettel a kifogást tevõk kérték az OVBh. megsemmisítését és az OVB új eljárásra utasítását. Kérték továbbá azt is, hogy az Alkotmánybíróság a kifogás elbírálásakor mellõzze az indítványozókkal szemben táplált szubjektív érzéseket, valamint az OVB és az Alkotmánybíróság tegye közzé kifogásukat a honlapján. II. A kifogás nem megalapozott.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes